chhatramani/nepal_legal_regulations_corpus_np huggingface dataset:
वैदेशिक रोजगार नियमावली २०६४ (Foreign Employment Regulation, 2007)

वैदेशिक रोजगार नियमावली, २०६४ । नेपाल राजपत्रमा प्रकाशित मिति । २०६४ । ९ । ३० । संशोधन । १. वैदेशिक रोजगार (पहिलो संशोधन) नियमावली, २०६८ २०६८ । २ । ३० । २. वैदेशिक रोजगार न्यायाधिकरण नियमावली, २०६८ २०६८ । ९ । ११ । ३. वैदेशिक रोजगार (दोस्रो संशोधन) नियमावली, २०७१ २०७१ । ६ । ३० । ४. वैदेशिक रोजगार (तेस्रो संशोधन) नियमावली, २०७४ २०७४ । ४ । १६ । ५. वैदेशिक रोजगार (चौथो संशोधन) नियमावली, २०७५ २०७५ । १२ । ११ । ६. वैदेशिक रोजगार (पाँचौ संशोधन) नियमावली, २०७६ २०७६ । ५ । १ । ७. वैदेशिक रोजगार (छैटौँ संशोधन) नियमावली, २०८१ २०८१ । ७ । ८ । वैदेशिक रोजगार ऐन, २०६४ को दफा ८५ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम “वैदेशिक रोजगार नियमावली, २०६४” रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) “ऐन” भन्नाले वैदेशिक रोजगार ऐन, २०६४ सम्झनु पर्छ । (ख) “करार” भन्नाले रोजगारदाता संस्था वा निजको प्रतिनिधि र कामदार तथा इजाजतपत्रवाला र कामदार बीच कामदारको सेवा, शर्त तथा पारिश्रमिक र दुवै पक्षले पालन गर्नु पर्ने शर्तको बारेमा भएको करार सम्झनु पर्छ । (ग) “कोष” भन्नाले ऐनको दफा ३२ बमोजिम स्थापना भएको वैदेशिक रोजगार कल्याणकारी कोष सम्झनु पर्छ । वैदेशिक रोजगार न्यायाधिकरण नियमावली, २०६८ द्वारा झिकिएको । (घ) । पाँचौ संशोधनद्वारा थप । (घ१) “गन्तव्य मुलुक” भन्नाले वैदेशिक रोजगारमा जाने मुलुक सम्झनु पर्छ । पाँचौ संशोधनद्वारा थप । (घ२) “नेपाली कूटनीतिक नियोग” भन्नाले कुनै विदेशी मुलुकस्थित नेपाली राजदूतावास, वाणिज्य दूतावास, स्थायी नियोग, विशेष नियोग वा कूटनीतिक कार्य सम्पादन गर्न नेपाल सरकारले स्थापना गरेको विदेशस्थित कुनै निकाय वा एकाइ सम्झनु पर्छ र सो शब्दले गन्तव्य मुलुकको लागि तोकिएको सहप्रमाणिकृत नेपाली कूटनीतिक नियोगलाई समेत जनाउँछ । पाँचौ संशोधनद्वारा थप । (घ३) “पुनः श्रम स्वीकृति” भन्नाले कामदार र गन्तव्य मुलुकको रोजगारदाता बीच भएको करार नियमित रुपमा नवीकरण भई सोही रोजगारदाताकोमा पुनः काम गर्न जान प्रदान गरिएको श्रम स्वीकृति सम्झनु पर्छ र सो शब्दले सोही गन्तव्य मुलुकको प्रचलित कानून बमोजिम रोजगारदाता परिवर्तन गरी परिवर्तित रोजगारदाताकोमा काम गर्न दिइने श्रम स्वीकृतिलाई समेत जनाउँछ । (ङ) “मागपत्र” भन्नाले कामदारको संख्या, किसिम, योग्यता, कामदारले पाउने पारिश्रमिक, सुविधा तथा सेवाका अन्य शर्तहरू उल्लेख गरी रोजगारदाता संस्थाले इजाजतपत्रवालालाई पठाएको मागपत्र सम्झनु पर्छ । तेस्रो संशोधनद्वारा थप । (ङ१) “विशेषज्ञ समिति” भन्नाले नियम ४६ बमोजिमको विशेषज्ञ समिति सम्झनु पर्छ । (च) “सञ्चालक” भन्नाले संस्था वा इजाजतपत्रवालाको सञ्चालक सम्झनु पर्छ र सो शब्दले वैकल्पिक सञ्चालक समेतलाई जनाउँछ । परिच्छेद-२ । संस्था वा कामदार छनौट गर्ने सम्बन्धी व्यवस्था । ३. संस्थाको छनौट गर्ने आधार: ऐनको दफा ५ बमोजिम नेपाल सरकारलाई कामदार छनौट गरी पठाउन अनुरोध भई आएमा नेपाल सरकारले अनुसूची-१ मा तोकिएको आधारमा संस्थाको छनौट गरी त्यस्तो संस्था मार्फत कामदार पठाउन सक्नेछ ।
वैदेशिक रोजगार नियमावली २०६४ (Foreign Employment Regulation, 2007)

परिच्छेद-२ । संस्था वा कामदार छनौट गर्ने सम्बन्धी व्यवस्था । ३. संस्थाको छनौट गर्ने आधार: ऐनको दफा ५ बमोजिम नेपाल सरकारलाई कामदार छनौट गरी पठाउन अनुरोध भई आएमा नेपाल सरकारले अनुसूची-१ मा तोकिएको आधारमा संस्थाको छनौट गरी त्यस्तो संस्था मार्फत कामदार पठाउन सक्नेछ । ४. संस्थाको छनौट गर्ने कार्यविधि: (१) नेपाल सरकारले नियम ३ मा उल्लिखित आधारमा खुल्ला प्रतिस्पर्धाद्वारा संस्था छनौट गर्ने प्रयोजनका लागि देहायको विवरण खुलाई राष्ट्रिय स्तरको दैनिक पत्रिकामा कम्तीमा पन्ध्र दिनको म्याद दिई सूचना प्रकाशन गर्नु पर्नेछ:- । (क) कामदार पठाउने विदेशी मुलुक र रोजगारदाता संस्थाको नाम, । (ख) कामदारको माग संख्या, । (ग) संस्था छनौट गर्ने आधार, । (घ) दरखास्तसाथ पेश गर्नु पर्ने विवरण, । (ङ) दरखास्त दिने स्थान । (२) उपनियम (१) बमोजिम प्रकाशित सूचना अनुसार प्राप्त हुन आएका दरखास्तहरूमध्येबाट नियम ३ मा उल्लिखित प्रत्येक आधार बमोजिम अङ्कभार कायम गरी सबैभन्दा बढी अङ्क प्राप्त गर्ने संस्था छनौट गर्नु पर्नेछ । ५. सन्धि वा सम्झौता गरी कामदार पठाउँदा छनौट गर्ने मापदण्ड र प्रक्रिया: ऐनको दफा ६ बमोजिम नेपाल सरकारले नेपालसँग कूटनीतिक सम्बन्ध कायम गरेका मुलुकको सरकारसँग सन्धि वा सम्झौता गरी कामदार पठाउने प्रयोजनका लागि आवश्यक व्यक्तिहरूको छनौट गर्दा त्यस्तो सन्धि वा सम्झौतामा उल्लेख गरिएका कुराहरूको हकमा सोही बमोजिम र उल्लेख नभएका कुराहरूको हकमा देहायका मापदण्ड र प्रक्रिया पूरा गरेका व्यक्तिहरूमध्येबाट छनौट गर्नु पर्नेछ:- । (क) सामान्य लेखपढ गर्न जानेको, । (ख) काम गर्न जाने मुलुकको कानून, भाषा, संस्कृति, रहन सहन सम्बन्धी सामान्य जानकारी भएको, । (ग) व्यवसायजन्य सुरक्षा तथा स्वास्थ्य सम्बन्धी सामान्य जानकारी भएको, । (घ) अभिमुखीकरण तालिमको प्रमाणपत्र प्राप्त गरेको, । पहिलो संशोधनद्वारा थप । (घ१) सम्बन्धित कामको तालीम लिएको, । (ङ) मान्यता प्राप्त स्वास्थ्य संस्थाबाट निरोगिताको प्रमाणपत्र प्राप्त गरेको, । (च) ऐनको दफा ६ को उपदफा (२) बमोजिमको निर्देशक समितिले तोकेको अन्य प्रक्रिया र मापदण्ड पूरा गरेको । परिच्छेद-३ । इजाजतपत्र सम्बन्धी व्यवस्था । ६. इजाजतपत्र सम्बन्धी व्यवस्था: (१) वैदेशिक रोजगार व्यवसाय सञ्चालन गर्न चाहने संस्थाले इजाजतपत्रका लागि देहायको कागजात र विवरण खुलाई अनुसूची-२ बमोजिमको ढाँचामा विभाग समक्ष निवेदन दिनु पर्नेछ:- । (क) संस्था दर्ताको प्रमाणपत्रको प्रतिलिपि, । (ख) संस्थाको प्रबन्ध पत्र र नियमावलीको प्रमाणित प्रतिलिपि, । (ग) स्थायी लेखा नम्बरको प्रमाणपत्रको प्रमाणित प्रतिलिपि, । (घ) संस्थाको विस्तृत व्यावसायिक कार्ययोजना, । (ङ) सञ्चालकको नागरिकता प्रमाणपत्रको प्रमाणित प्रतिलिपि, । पाँचौ संशोधनद्वारा झिकिएको । (च) । (छ) प्रचलित कानून बमोजिम सरकारलाई तिर्नु बुझाउनु पर्ने कर फस्यौट गरेको निस्सा, । (ज) संस्थापक वा सञ्चालक नैतिक पतन देखिने फौजदारी अभियोगमा सजाय नपाएको, । (झ) इजाजतपत्र रद्द भएको संस्थाको सञ्चालक नभएको ।
वैदेशिक रोजगार नियमावली २०६४ (Foreign Employment Regulation, 2007)

(ङ) सञ्चालकको नागरिकता प्रमाणपत्रको प्रमाणित प्रतिलिपि, । पाँचौ संशोधनद्वारा झिकिएको । (च) । (छ) प्रचलित कानून बमोजिम सरकारलाई तिर्नु बुझाउनु पर्ने कर फस्यौट गरेको निस्सा, । (ज) संस्थापक वा सञ्चालक नैतिक पतन देखिने फौजदारी अभियोगमा सजाय नपाएको, । (झ) इजाजतपत्र रद्द भएको संस्थाको सञ्चालक नभएको । (२) उपनियम (१) बमोजिम पेश भएको निवेदन उपर आवश्यक जाँचबुझ गर्दा त्यस्तो संस्थालाई वैदेशिक रोजगार व्यवसाय सञ्चालन गर्न इजाजतपत्र दिन उपयुक्त देखेमा विभागले इजाजतपत्र दस्तुर बापत बीस हजार रूपैयाँ र ऐनको दफा ११ को उपदफा (२) बमोजिमको धरौटी वा बैङ्क ग्यारेन्टी दाखिला गरेको निस्सा लिई अनुसूची-३ बमोजिमको ढाँचामा इजाजतपत्र दिनु पर्नेछ । पाँचौ संशोधनद्वारा थप । (३) इजाजतपत्रवालाले आफ्नो स्वामित्व हस्तान्तरण वा परिवर्तन गर्दा विभागको स्वीकृति लिनु पर्नेछ । पाँचौ संशोधनद्वारा थप । (४) उपनियम (३) को प्रयोजनको लागि विभागले स्वीकृति दिँदा कुनै इजाजतपत्रवालालाई दुई आर्थिक वर्षमा बढीमा एक पटक स्वामित्व हस्तान्तरण वा परिवर्तन गर्न स्वीकृति दिन सक्नेछ । पाँचौ संशोधनद्वारा थप । (५) विभागले मन्त्रालयको स्वीकृति लिई इजाजतपत्रको नम्बर अद्यावधिक गर्न आवश्यक व्यवस्था मिलाउनेछ । ७. बैङ्क ग्यारेन्टीको अवधि: (१) ऐनको दफा ११ को उपदफा (२) बमोजिमको बैङ्क ग्यारेन्टीको अवधि कम्तीमा पाँच वर्षको हुनु पर्नेछ । (२) बैङ्क ग्यारेन्टीको अवधि समाप्त हुनु भन्दा एक वर्ष अगावै पुनः अर्को अवधिको लागि त्यस्तो बैङ्क ग्यारेन्टीको अवधि नवीकरण गराई विभाग समक्ष पेश गर्नु पर्नेछ । पाँचौ संशोधनद्वारा थप । (३) इजाजतपत्रवालाहरू एक आपसमा गाभिएमा गाभिनु अघि कायम रहेका इजाजतपत्रवालाको नाममा रहेका बैङ्क ग्यारेन्टीलाई गाभिएपछि कायम हुने इजाजतपत्रवालाको नाममा कायम गर्ने गरी सम्बन्धित बैङ्कबाट अद्यावधिक गरिएमा त्यस्तो बैङ्क ग्यारेन्टीको अवधि र रकमलाई गाभिएपछि कायम हुने इजाजतपत्रवालाको बैङ्क ग्यारेन्टीमा गणना गरिनेछ । पाँचौ संशोधनद्वारा थप । (४) उपनियम (३) को प्रयोजनको लागि बैङ्क ग्यारेन्टीको अवधिमा एकरूपता कायम हुने गरी गर्नु पर्नेछ । ८. इजाजतपत्रको नवीकरण: (१) इजाजतपत्रवालाले देहायको विवरण पेश गरी प्रत्येक आर्थिक वर्षको असार मसान्तभित्र इजाजतपत्र नवीकरण गराउनु पर्नेछ:- । (क) अघिल्लो आर्थिक वर्षको आय विवरण बुझाएको भरपाई वा आयकर दाखिला गरेको प्रमाण, । पाँचौ संशोधनद्वारा थप । (क१) पछिल्लो दुई आर्थिक वर्षमा प्रत्येक वर्ष कम्तीमा एकसय जना कामदार वैदेशिक रोजगारमा पठाएको प्रमाणित हुने कागजात, । (ख) अघिल्लो आर्थिक वर्षमा वैदेशिक रोजगारमा कामदार पठाएको संख्या र अवस्था । (२) ऐनको दफा १२ को उपदफा (३) बमोजिम तीन वर्षको एकै पटक इजाजतपत्र नवीकरण गराउने इजाजतपत्रवालाले नवीकरण अवधि समाप्त भएको वर्षको असार मसान्तभित्र इजाजतपत्र नवीकरण गराउनु पर्नेछ । (३) इजाजतपत्र नवीकरण गराउँदा एक आर्थिक वर्षको दशहजार रुपैयाँका दरले नवीकरण दस्तुर बुझाउनु पर्नेछ । (४) उपनियम (१) बमोजिमको म्यादभित्र नवीकरण नभएको इजाजतपत्र नवीकरण गराउन चाहने इजाजतपत्रवालाले उपनियम (३) बमोजिमको नवीकरण दस्तुरको अतिरिक्त प्रत्येक महिनाको लागि दशहजार रुपैयाँको दरले थप नवीकरण दस्तुर बुझाई सोही आर्थिक वर्षको असोज मसान्तसम्म इजाजतपत्र नवीकरण गराउन सक्नेछ ।
वैदेशिक रोजगार नियमावली २०६४ (Foreign Employment Regulation, 2007)

(४) उपनियम (१) बमोजिमको म्यादभित्र नवीकरण नभएको इजाजतपत्र नवीकरण गराउन चाहने इजाजतपत्रवालाले उपनियम (३) बमोजिमको नवीकरण दस्तुरको अतिरिक्त प्रत्येक महिनाको लागि दशहजार रुपैयाँको दरले थप नवीकरण दस्तुर बुझाई सोही आर्थिक वर्षको असोज मसान्तसम्म इजाजतपत्र नवीकरण गराउन सक्नेछ । त्यस्तो इजाजतपत्र नवीकरण नगराएमा वैदेशिक रोजगार व्यवसाय गर्न पाउने छैन । (५) यस नियमावलीमा अन्यत्र जुनसुकै कुरा लेखिएको भएतापनि सम्वत् २०६१ साल भाद्र १६ गतेदेखि यो नियमावली प्रारम्भ हुँदाका बखतसम्म काबुबाहिरको परिस्थिति परि इजाजतपत्र नवीकरण गर्नसकेका इजाजतपत्रवालाले सो व्यहोरा खुलाई यो नियमावली प्रारम्भ भएको मितिले नब्बे दिनभित्र आफूले राखेको धरौटीबाट कुनै रकम सापटी लिएको भए सो फिर्ता बुझाई इजाजतपत्र नवीकरणको लागि विभागमा निवेदन दिएमा र निवेदनको व्यहोरा मनासिब देखिएमा एक पटकको लागि प्रत्येक वर्षको पचास हजार रुपैयाँका दरले नवीकरण दस्तुर लिई इजाजतपत्र नवीकरण गर्न सकिनेछ । पाँचौ संशोधनद्वारा थप । ८क. इजाजतपत्रवाला एक आपसमा गाभिन सक्ने: (१) इजाजतपत्रवालाहरू एक आपसमा गाभिन चाहेमा त्यसरी गाभिनको लागि गरिएको सम्झौता सहित गाभिने इजाजतपत्रवालाहरूले विभागमा निवेदन दिनु पर्नेछ । (२) उपनियम (१) बमोजिम निवेदन प्राप्त भएपछि इजाजतपत्रवालाहरू गाभिन उपयुक्त देखिएमा विभागले सोको लागि सैद्धान्तिक सहमति दिनेछ । (३) उपनियम (२) बमोजिम सहमति प्राप्त भई प्रचलित कानून बमोजिम कम्पनी रजिष्ट्रारको कार्यालयबाट प्रक्रिया पूरा भई गाभिएर कायम भएको संस्थाले विभाग समक्ष इजाजतपत्रको लागि निवेदन दिनु पर्नेछ । (४) उपनियम (३) बमोजिम निवेदन परेपछि विभागले कागजात जाँच गरी त्यस्तो संस्थालाई इजाजतपत्र दिनु पर्नेछ । (५) उपनियम (४) बमोजिम इजाजतपत्र दिँदा नियम ६ को उपनियम (२) बमोजिमको इजाजतपत्र दस्तुर लाग्ने छैन । (६) उपनियम (३) बमोजिम गाभिएका इजाजतपत्रवालाहरूको सम्पूर्ण जायजेथा तथा दायित्व उपनियम (४) बमोजिमको इजाजतपत्रवालामा सर्नेछ । यसरी गाभिनु अघि इजाजतपत्रवालाहरूले प्राप्त गरेको मागपत्र, करारपत्र, अख्तियारीनामा, पूर्व स्वीकृति, भिषा स्ट्याम्पिङ, अन्तिम स्वीकृति र गाभिनु अघिको उजुरी वा दायित्व फरफारक गर्ने लगायतका विषयहरू स्वतः उपनियम (४) बमोजिमको इजाजतपत्रवालाको दायित्वमा सर्ने छन् । (७) यस नियम बमोजिम इजाजतपत्रवालाहरू गाभिए कायम भएको संस्थालाई उपनियम (४) बमोजिम इजाजतपत्र दिइएको निर्णयको व्यहोराको सूचना सर्वसाधारणको जानकारीको लागि विभागले आफ्नो वेबसाइटमा प्रकाशन गर्नु पर्नेछ । (८) यस नियम बमोजिम इजाजतपत्रवालाहरू गाभिएको सूचना उपनियम (४) बमोजिम इजाजतपत्र प्राप्त गर्ने संस्थाले राष्ट्रियस्तरको दैनिक पत्रिकामा प्रकाशन गर्नु पर्नेछ । ९. इजाजतपत्र रद्द भएको जानकारी दिनु पर्ने: ऐनको दफा १३ बमोजिम इजाजतपत्र रद्द भएमा विभागले सोको जानकारी इजाजतपत्रवालालाई दिनु पर्नेछ । १०. रकम फिर्ता गर्नु पर्ने: इजाजतपत्रवालाले पाएको इजाजतपत्र ऐनको दफा १३ बमोजिम रद्द भएमा त्यसरी रद्द हुनु अघि वैदेशिक रोजगारका लागि कामदार पठाउन कसैबाट सेवा शुल्क वा कुनै रकम लिएको प्रमाणित भएमा त्यसरी लिएको रकम इजाजतपत्र रद्द भएको मितिले एक महिनाभित्र सम्बन्धित व्यक्तिलाई फिर्ता गर्नु पर्नेछ ।
वैदेशिक रोजगार नियमावली २०६४ (Foreign Employment Regulation, 2007)

१०. रकम फिर्ता गर्नु पर्ने: इजाजतपत्रवालाले पाएको इजाजतपत्र ऐनको दफा १३ बमोजिम रद्द भएमा त्यसरी रद्द हुनु अघि वैदेशिक रोजगारका लागि कामदार पठाउन कसैबाट सेवा शुल्क वा कुनै रकम लिएको प्रमाणित भएमा त्यसरी लिएको रकम इजाजतपत्र रद्द भएको मितिले एक महिनाभित्र सम्बन्धित व्यक्तिलाई फिर्ता गर्नु पर्नेछ । ११. धरौटी रकम फिर्ता तथा बैङ्क ग्यारेन्टी फुकुवा हुने: (१) ऐनको दफा १३ बमोजिम कुनै इजाजतपत्र रद्द भएमा इजाजतपत्रवालाले त्यस्तो इजाजतपत्र लिँदा राखेको धरौटी रकम फिर्ता पाउन वा बैङ्क ग्यारेन्टी फुकुवा गर्न विभाग समक्ष निवेदन दिनु पर्नेछ । (२) उपनियम (१) बमोजिम निवेदन दिँदा कसैलाई कुनै रकम तिर्न बुझाउन बाँकी नरहेको व्यहोरा समेत खुलाउनु पर्नेछ । (३) उपनियम (१) बमोजिम निवेदन प्राप्त हुन आएमा विभागले त्यस्तो इजाजतपत्रवालाले पाएको इजाजतपत्र रद्द भै निजले राखेको धरौटी रकम फिर्ता गर्न वा बैङ्क ग्यारेन्टी फुकुवा गर्न माग हुन आएको व्यहोरा जनाई त्यस्तो इजाजतपत्रवालाले रोजगार बापत कसैबाट सेवा शुल्क वा कुनै रकम लिई वैदेशिक रोजगारमा नपठाएको भए त्यस्तो सेवा शुल्क वा रकम फिर्ता लिन सबुत प्रमाण सहित दावी गर्न आउनु भनी पैंतीस दिनको म्याद दिई कम्तीमा दुईवटा राष्ट्रियस्तरको दैनिक पत्रिकामा तथा आवश्यकता अनुसार अन्य सञ्चार माध्यमद्वारा सूचना प्रकाशन वा प्रसारण गर्नु पर्नेछ । (४) उपनियम (३) बमोजिम प्रकाशित वा प्रसारित सूचनाको म्यादभित्र कसैको दावी पर्न आई सो दावी उपर जाँचबुझ गर्दा इजाजतपत्रवालाले वैदेशिक रोजगारका लागि कामदार पठाउने रकम लिई वैदेशिक रोजगारमा नपठाएको प्रमाणित भएमा विभागले इजाजतपत्रवालालाई त्यस्तो रकम सम्बन्धित व्यक्तिलाई पन्ध्र दिनभित्र फिर्ता गर्न आदेश दिनु पर्नेछ । (५) उपनियम (४) बमोजिमको आदेशानुसार इजाजतपत्रवालाले रकम फिर्ता नगरेमा विभागले निजले राखेको धरौटी रकम वा बैङ्क ग्यारेन्टीको रकमबाट कट्टा गरी उपनियम (४) बमोजिम दावी गर्न आउने व्यक्तिलाई रकम भराई दिनु पर्नेछ । (६) उपनियम (३) बमोजिम प्रकाशित वा प्रसारित सूचनाको म्यादभित्र कसैको दावी नपरेमा वा दावी परी उपनियम (४) मा उल्लिखित म्यादभित्र त्यस्तो रकम इजाजतपत्रवालाले फिर्ता गरेमा विभागले बाँकी धरौटी रकम फिर्ता वा बैङ्क ग्यारेन्टी फुकुवा गरी दिनु पर्नेछ । (७) इजाजतपत्रवालाको धरौटी वा बैङ्क ग्यारेन्टीको रकमबाट रकम फिर्ता दिलाउन नपुग भएमा त्यस्तो नपुग भए जति रकम सञ्चालकबाट प्रचलित कानून बमोजिम भराई दिनु पर्नेछ । (८) उपनियम (२) बमोजिम सूचना प्रकाशन वा प्रसारण गर्दा लाग्न गएको खर्च सम्बन्धित इजाजतपत्रवालाको धरौटी वा बैङ्क ग्यारेन्टीको रकमबाट कट्टा गरिनेछ । परिच्छेद-४ । पूर्व स्वीकृति र कामदार छनौट सम्बन्धी व्यवस्था । १२. पूर्व स्वीकृतिको लागि निवेदन दिनु पर्ने: इजाजतपत्रवालाले ऐनको दफा १५ को उपदफा (१) मा उल्लिखित विवरणका अतिरिक्त देहायका विवरणहरू खुलाई वैदेशिक रोजगारमा कामदार पठाउनको लागि पूर्व स्वीकृति प्राप्त गर्न अनुसूची-४ बमोजिमको ढाँचामा विभाग समक्ष निवेदन दिनु पर्नेछ:- । (क) सञ्चालकले आफ्ना प्रतिनिधिलाई विभागमा गई यस सम्बन्धी काम गर्न दिएको अख्तियारीनामा, । (ख) विभागले जारी गरेको संस्थाको प्रतिनिधिको परिचयपत्रको प्रतिलिपि, ।
वैदेशिक रोजगार नियमावली २०६४ (Foreign Employment Regulation, 2007)

(क) सञ्चालकले आफ्ना प्रतिनिधिलाई विभागमा गई यस सम्बन्धी काम गर्न दिएको अख्तियारीनामा, । (ख) विभागले जारी गरेको संस्थाको प्रतिनिधिको परिचयपत्रको प्रतिलिपि, । (ग) पूर्व स्वीकृति प्रदान गरेपछि प्रकाशन गर्नु पर्ने विज्ञापनको नमूना, । (घ) इजाजतपत्रको प्रतिलिपि, । (ङ) इजाजतपत्रवालाले लिन पाउने सेवा शुल्क तथा प्रवर्द्धन खर्च । पहिलो संशोधनद्वारा थप । १२क. पूर्व स्वीकृतिको अवधि: ऐनको दफा १५ को उपदफा (२) बमोजिम इजाजतपत्रवालालाई दिइएको पूर्व स्वीकृति बढीमा पाँचौ संशोधनद्वारा संशोधित । दुई वर्ष कायम रहनेछ । तर इजाजतपत्रवालालाई प्राप्त भएको मागपत्र वा अन्य कागजातमा कामदारलाई वैदेशिक रोजगारमा पठाउने अवधि पाँचौ संशोधनद्वारा संशोधित । दुई वर्ष भन्दा कम उल्लेख भएको रहेछ भने सोही बमोजिम पूर्व स्वीकृतिको म्याद कायम रहेको मानिनेछ । १३. पूर्व स्वीकृति नदिने अवस्था: ऐनको दफा १५ को उपदफा (३) मा उल्लिखित अवस्थाका अतिरिक्त देहायको अवस्थामा विभागले कामदार छनौट गर्न पूर्व स्वीकृति दिने छैन:- । (क) पूर्व स्वीकृतिको लागि इजाजतपत्रवालाले पेश गरेको कागजातहरूमा उल्लिखित विवरण सच्चाएको, परस्पर बाझिएको, थपघट गरेको वा हेरफेर गरेको पाइएमा, । (ख) विदेशस्थित नेपाली कुटनीतिक नियोग वा श्रम सहचारीले वैदेशिक रोजगार उपलब्ध गराउने मुलुक वा रोजगारदाता संस्थामा कामदार पठाउन उपयुक्त नहुने भनी विभागलाई लिखित जानकारी गराएमा । १४. विज्ञापन प्रकाशन गर्दा खुलाउनु पर्ने विवरण: ऐनको दफा १६ बमोजिम विज्ञापन प्रकाशन गर्दा देहायको विवरण खुलाउनु पर्नेछ:- । (क) विभागबाट पूर्व स्वीकृति लिएको मिति र पत्र संख्या, । (ख) इजाजतपत्रवालाको नाम, ठेगाना र इजाजतपत्र नम्बर, । (ग) रोजगारदाता मुलुक तथा रोजगारदाता संस्थाको नाम र ठेगाना, । (घ) कामदारको पद, । (ङ) कामदारको माग संख्या, । (च) कामदारले गर्नु पर्ने कामको विवरण, । (छ) कामदारको आवश्यक न्यूनतम योग्यता, । (ज) कामदारले पाउने आवास तथा खाना सुविधा सम्बन्धी व्यवस्था, । (झ) कामदारले पाउने मासिक पारिश्रमिक, । (ञ) कामदारले गर्नु पर्ने दैनिक तथा साप्ताहिक कामको अवधि, । (ट) दरखास्त बुझाउनु पर्ने स्थान र अन्तिम मिति, । (ठ) कामदारको बीमा तथा स्वास्थ्य सुविधा सम्बन्धी व्यवस्था, । (ड) कामदार रोजगारमा जाँदा आउँदा लाग्ने हवाई टिकट खर्च सम्बन्धी व्यवस्था, । (ढ) कामदारले तिर्नु पर्ने सेवा शुल्क, प्रवद्र्धन खर्च समेतको कूल खर्च, । (ण) कामदार छनौट गर्ने तरिका, मिति र स्थान, । (त) ऐनको दफा ९ बमोजिम महिला, दलित, आदिवासी जनजाति, उत्पीडित वर्ग, पिछडिएको क्षेत्र तथा वर्ग एवं दुर्गम क्षेत्र तथा दैवीप्रकोप पीडित व्यक्तिलाई नेपाल सरकारले तोके बमोजिमको संख्यामा आरक्षण प्रदान गरिएको संख्या, । (थ) विभागले तोकेका अन्य कुराहरू । १५. निवेदन दिनु पर्ने: नियम १४ बमोजिम विज्ञापन प्रकाशित भए पछि वैदेशिक रोजगारमा जान चाहने व्यक्तिले आफ्नो योग्यता, तालिम र अनुभवको विवरण संलग्न गरी अनुसूची-५ बमोजिमको ढाँचामा इजाजतपत्रवाला समक्ष निवेदन दिनु पर्नेछ । १६. कामदार छनौट गर्ने आधार: (१) इजाजतपत्रवालाले नियम १५ बमोजिम पर्न आएका निवेदनहरूमध्येबाट देहायको आधारमा कामदारको छनौट गर्नु पर्नेछ:- । (क) मागपत्रमा उल्लिखित योग्यता तथा तालिम र अनुभव, । (ख) निवेदकको उमेर तथा शारीरिक तन्दुरुस्ती, ।
वैदेशिक रोजगार नियमावली २०६४ (Foreign Employment Regulation, 2007)

१६. कामदार छनौट गर्ने आधार: (१) इजाजतपत्रवालाले नियम १५ बमोजिम पर्न आएका निवेदनहरूमध्येबाट देहायको आधारमा कामदारको छनौट गर्नु पर्नेछ:- । (क) मागपत्रमा उल्लिखित योग्यता तथा तालिम र अनुभव, । (ख) निवेदकको उमेर तथा शारीरिक तन्दुरुस्ती, । (ग) दक्ष र अर्धदक्ष कामदारको हकमा सीपमूलक तालिम, । (घ) ऐनको दफा ९ बमोजिम महिला, दलित, आदिवासी जनजाति, उत्पीडित वर्ग, पिछडिएको क्षेत्र तथा वर्ग एवं दुर्गम क्षेत्र तथा दैवीप्रकोप पीडित व्यक्तिलाई नेपाल सरकारले तोके बमोजिमको संख्यामा प्रदान गरिएको आरक्षण । (२) उपनियम (१) मा उल्लिखित आधारका अतिरिक्त कामदार छनौट गर्ने मापदण्ड तथा कार्यविधि सम्बन्धमा विभागले इजाजतपत्रवालालाई आवश्यक लिखित निर्देशन दिन सक्नेछ । (३) उपनियम (२) बमोजिम दिएको निर्देशनको पालना गर्नु सम्बन्धित इजाजतपत्रवालाको कर्तव्य हुनेछ । परिच्छेद-५ । कामदार पठाउने स्वीकृति सम्बन्धी व्यवस्था । १७. श्रम स्वीकृतिको निस्सा (स्टिकर) सम्बन्धी व्यवस्था: ऐनको दफा १९ को उपदफा (१) बमोजिम इजाजतपत्रवालाले श्रम स्वीकृतिको निस्सा (स्टिकर) लगाउन विभाग समक्ष लेखी पठाउँदा देहायका विवरण समेत खुलाउनु पर्नेछ:- । (क) कामदार छनौटको सूची, । (ख) कोषमा कामदारका तर्फबाट रकम बुझाएको भरपाई, । (ग) कामदारको राहदानी र प्रवेशाज्ञाको प्रतिलिपि, । पाँचौ संशोधनद्वारा थप । (ग१) कामदारले आफ्नो वा आफ्नो हकवालाको नाममा बैङ्क खाता खोलेको प्रमाण, । (घ) विदेशी विमानस्थल प्रयोग गर्नु परेमा प्रस्थान बिन्दु र उडान तालिकाको विवरण, । (ङ) कामदार छनौट सम्बन्धमा परेको उजूरीमा विभागले दिएको निर्देशनको कार्यान्वयनको स्थिति, । (च) विभागले तोकेका अन्य कुराहरू । पहिलो संशोधनद्वारा थप । १७क. श्रम स्वीकृतिको निस्सा (स्टिकर) रद्द गर्न सकिने: (१) ऐनको दफा १९ बमोजिम कुनै कामदारको राहदानीमा श्रम स्वीकृतिको निस्सा (स्टिकर) लगाइसके पछि त्यस्तो कामदार वैदेशिक रोजगारीमा नजाने भई इजाजतपत्रवालालाई लिखित जानकारी गराएमा इजाजतपत्रवालाले त्यस्तो कामदारको श्रम स्वीकृतिको निस्सा (स्टिकर) रद्द गर्न सक्कल राहदानी सहित विभाग समक्ष निवेदन दिन सक्नेछ । (२) उपनियम (१) बमोजिम परेको निवेदन उपर आवश्यक छानबिन गर्दा व्यहोरा सही भएमा विभागले कामदारको राहदानीमा लगाई दिएको श्रम स्वीकृतिको निस्सा (स्टिकर) रद्द गर्न सक्नेछ । (३) उपनियम (२) बमोजिम श्रम स्वीकृतिको निस्सा (स्टिकर) रद्द गरेकोमा विभागले त्यस्तो स्थानमा छनौट भएको अर्को कामदारलाई वैदेशिक रोजगारमा पठाउन त्यस्तो कामदारको राहदानीमा श्रम स्वीकृतिको निस्सा (स्टिकर) लगाई दिन सक्नेछ । पाँचौ संशोधनद्वारा थप । १७ख. स्वीकृति रद्द गर्न सकिने: (१) ऐनको दफा २१ बमोजिम कुनै व्यक्तिलाई रोजगारको लागि विदेश जान स्वीकृति दिइसकेपछि वैदेशिक रोजगारीमा नजाने भएमा सम्बन्धित व्यक्तिले त्यस्तो स्वीकृति रद्द गर्न सक्कल राहदानी सहित विभागसमक्ष निवेदन दिन सक्नेछ । (२) उपनियम (१) बमोजिम परेको निवेदन उपर आवश्यक छानबिन गर्दा व्यहोरा मनासिब भएमा विभागले रोजगारको लागि विदेश जान दिएको स्वीकृति रद्द गर्न सक्नेछ । पाँचौ संशोधनद्वारा थप । १७ग. पुनश्रम स्वीकृति सम्बन्धी व्यवस्था: (१) पुनः श्रम स्वीकृति लिन चाहने व्यक्तिले देहायका कागजात सहित विद्युतीय माध्यमबाट सम्बन्धित निकायमा निवेदन दिनु पर्नेछ:- । (क) श्रम स्वीकृतिको प्रतिलिपि, ।
वैदेशिक रोजगार नियमावली २०६४ (Foreign Employment Regulation, 2007)

पाँचौ संशोधनद्वारा थप । १७ग. पुनश्रम स्वीकृति सम्बन्धी व्यवस्था: (१) पुनः श्रम स्वीकृति लिन चाहने व्यक्तिले देहायका कागजात सहित विद्युतीय माध्यमबाट सम्बन्धित निकायमा निवेदन दिनु पर्नेछ:- । (क) श्रम स्वीकृतिको प्रतिलिपि, । (ख) राहदानीको प्रतिलिपि, । (ग) अघिल्लो पटक र हाल प्राप्त गरेको प्रवेशाज्ञाको प्रतिलिपि, । (घ) प्रवेशाज्ञाको अवधि बाँकी छँदै सम्बन्धित मुलुकको प्रचलित कानून बमोजिम रोजगारदाता परिवर्तन भएमा नयाँ रोजगारदातासँग गरेको करारनामाको प्रतिलिपि, । (ङ) करार अवधि समेट्ने गरी म्यादी जीवन बीमा गरेको प्रमाण, । (च) कोषमा रकम जम्मा गरेको प्रमाण । (२) उपनियम (१) बमोजिम परेको निवेदन सम्बन्धमा सम्बन्धित निकायले जाँचबुझ गरी एक पटकमा बढीमा दुई वर्षको लागि पुनः श्रम स्वीकृति दिन सक्नेछ । (३) गन्तव्य मुलुकस्थित नेपाली कूटनीतिक नियोगबाट पुनः श्रम स्वीकृति प्राप्त गर्दा सोको लागि सम्बन्धित कामदारले कोषमा जम्मा गर्नुपर्ने रकम र बीमा बापतको रकम सम्बन्धित गन्तव्य मुलुकको परिवर्त्य विदेशी मुद्राको दरमा नेपाली कूटनीतिक नियोगमा वा विद्युतीय भुक्तानी प्रणालीको माध्यमबाट सम्बन्धित निकायमा बुझाउनु पर्नेछ । (४) उपनियम (३) बमोजिम नेपाली कूटनीतिक नियोगमा प्राप्त हुन आएको रकम सम्बन्धित नियोगले नाम नामेसी सहित नेपालस्थित सम्बन्धित निकायमा नियमित रूपमा पठाउनु पर्नेछ । पाँचौ संशोधनद्वारा थप । १७घ. उजुरीको कारबाही सम्बन्धी व्यवस्था: (१) ऐनको दफा २१क. बमोजिम प्रमुख जिल्ला अधिकारी समक्ष परेको इजाजतपत्र प्राप्त संस्था उपरको उजुरी र उजुरी साथ पेश भएका कागज तथा प्रमाण समेत प्रमुख जिल्ला अधिकारीले विभागमा पठाई सोको जानकारी सम्बन्धित उजुरकर्तालाई दिनु पर्नेछ । (२) नेपाली कूटनीतिक नियोगमा वैदेशिक रोजगार सम्बन्धी कुनै गुनासो वा उजुरी पर्न आएमा सम्बन्धित नियोगले त्यस्तो गुनासो वा उजुरी विभागमा पठाउनु पर्नेछ । पहिलो संशोधनद्वारा संशोधित । १८. विदेशी विमानस्थल प्रयोग गर्ने सम्बन्धी व्यवस्था: (१) ऐनको दफा २२ को उपदफा (२) बमोजिम विदेशी विमानस्थल प्रयोग गरी कामदार पठाउने स्वीकृतिको लागि विभाग समक्ष निवेदन दिँदा इजाजतपत्रवालाले देहायका विवरण संलग्न गर्नु पर्नेछ:- । (क) प्रस्तावित हवाई प्रस्थान बिन्दु र कामदारको उडान तालिका सहितको हवाई टिकट, । (ख) इजाजतपत्रवालाको तर्फबाट कामदारलाई हवाई प्रस्थान बिन्दुसम्म जाने व्यवस्था गरिएको परिचयपत्रवाला कर्मचारीको विवरण । (२) उपनियम (१) बमोजिम निवेदन परेमा आवश्यक छानबिन गरी विभागले इजाजतपत्रवालालाई विदेशी विमानस्थलबाट वैदेशिक रोजगारीमा कामदार पठाउने स्वीकृति दिन सक्नेछ । (३) उपनियम (२) बमोजिम स्वीकृति लिई विदेशी विमानस्थल प्रयोग गर्न नेपाल बाहिर जाँदा इजाजतपत्रवालाको कर्मचारीले प्रस्थान बिन्दुको अध्यागमन कार्यालयमा कामदार देहायको विवरण उल्लेख गरी दर्ता गराउनु पर्नेछ:- । (क) कामदारको नाम, थर र वतन, । (ख) वैदेशिक रोजगारीमा जान लागेको मुलुक । (४) उपनियम (३) बमोजिम दर्ता गराउँदा प्रस्थान बिन्दुको अध्यागमन कार्यालयमा देहायका कागजातहरू समेत पेश गर्नु पर्नेछ:- । (क) राहदानी र प्रवेशाज्ञाको प्रतिलिपि, । (ख) श्रम स्वीकृतिको निस्साको प्रतिलिपि र । (ग) कामदारको उडान तालिका सहितको हवाई टिकटको प्रतिलिपि ।